《游麻姑山瀑布泉》
宋代·孙伯温

九关守不严，失却两玉龙。
尘世著不得，忽来此山中。
雷霆白昼间，冰雪诗人胸。
天公不汝尤，为人作年丰。

作者简介：隆兴丰城人，字南叟。光宗绍熙四年进士。历龙城教官，知新昌县，以绳豪氏竞田而被谪，新昌人有“平田谣”纪其事。后知临湘县。尝师杨简，又从杨方受为己之戒。博学，工诗文。有文集。